L’Ajuntament de Carcaixent torna a ofereix activitats extraescolars gratuïtes
07 de abril de 2022

Carcaixent

Des de la Regidoria d'Educació de l'Ajuntament de Carcaixent s’ha posat en marxa la segona edició de Bioescola, el programa d’activitats extraescolars gratuïtes per a l’alumnat de les escoles de Carcaixent. La proposta contempla una àmplia oferta d'activitats lúdiques, educatives i dinàmiques per als menuts i menudes de 3 a 12 anys per ajudar a conciliar la vida familiar i laboral als seus pares i mares. Este projecte educatiu es portarà a terme amb als 26.000 euros que l'àrea ha rebut com a subvenció des de la Conselleria d'Educació.

Pel que fa a les activitats proposades, consistiran en projectes en els quals es treballarà, entre altres matèries, la potenciació de valors com ara la solidaritat, l’ecologia, o l’educació en la mobilitat sostenible, de manera divertida i educativa. També es buscarà el foment de l’esport i els jocs de carrer, el respecte, la sociabilitat i el treball grupal. Les activitats ofertades per a esta edició son Hort i Cultiu, Mobilitat Sostenible, Ciència Divertida, Juguem en Anglès, Orientació en la Muntanya i Activitats Complementàries.

Laura Ruiz, regidora d’Educació, ha explicat que enguany s’ha volgut repetir esta proposta «que permetrà a prop de 200 xiquets i xiquetes de tots els centres educar-se i aprendre coses jugant, al temps que s’afavoreix la conciliació de la vida laboral i familiar de manera totalment gratuïta per a les famílies. A més, vist l’encert de la passada edició de Bioescola no sols hem volgut repetir-la, sinó organitzar també una Escola de Pasqua gratuïta, sempre amb l’objectiu d’oferir educació i diversió a totes les famílies.”

Escoleta de Pasqua

Així, com ha explicat Laura Ruiz, com a novetat, des de la Regidoria d’Educació, s’ha organitzat també de manera gratuïta una Escola de Pasqua els dies 19, 20, 21 i 22 d’abril. Es tracta d’una proposta dirigida a xiquets i xiquetes de 3 a 12 anys amb d’activitats, jocs i tallers diversos a l’aire lliure perquè coneguen el patrimoni local de forma lúdica i divertida. L’horari proposat és de 9 a 14 hores per tal de garantir la conciliació laboral i familiar. Les places ja han estat cobertes i en estos moments està oberta la llista d’espera.